נייג'ל מקגינס

סטיבן היוורת' (באנגלית: Steven Haworth; נולד ב-23 בינואר 1976) הידוע יותר בשם הבמה שלו, נייג'ל מקגינס הוא מתאבק ופרשן אנגלי, המופיע בארגון ההיאבקות All Elite Wrestling (AEW), שבו הוא הפרשן של התוכנית השבועית Collision. הוא מוכר בעיקר בשל תקופתו בארגוני ההיאבקות Ring of Honor (ROH), Total Nonstop Action Wrestling (TNA), Pro Wrestling Noah וה-WWE.

היוורת' החל את הקריירה שלו בשנת 1999 בארגוני ההיאבקות האמריקאים תחת שם הבמה נייג'ל מקגינס. בשנת 2003 החל להופיע בארגון ההיאבקות ROH. בשנת 2005, החזיק באליפות פיור של ROH במשך 350 ימים, עד שהפסיד את התואר לבריאן דניאלסון בקרב איחוד אליפויות עם אליפות העולם של ROH, בה החזיק דניאלסון. בשנת 2007, הוא זכה באליפות העולם של ROH, כשכיהן כאלוף במשך 545 ימים. מקגינס הופיע בארגון ההיאבקות TNA מאוקטובר 2009 ועד יוני 2011 תחת שם הבמה דזמונד וולף. תקופה זו זו הייתה התקופה האחרונה שלו כמתאבק פעיל בזירה, לאחר שפרש בשנת 2011 עקב סיבוכים רפואיים. הוא חזר ל-ROH באוגוסט 2011 בתפקיד הפרשן ובדמות סמכותית על המסך, אך עזב בדצמבר 2016 וחתם זמן קצר לאחר מכן ב-WWE, שם עבד כפרשן בתוכניות NXT ו-NXT UK.

ראשית חייו

סטיבן היוורת' נולד בלונדון, אנגליה ב-23 בינואר 1976. היוורת' מעריץ היאבקות מאז גיל 12, כשגדל במיוחד על קבוצות המתאבקים ההארט פאונדיישן והבריטיש בולדוגס. בשנות ה-90, הוא למד באוניברסיטת לסטר, כשבשנת 1997 הוא סיים את לימודיו עם תואר ראשון בכימיה.

קריירת היאבקות מקצועית
WWE (2016–2022)

ב-15 בדצמבר 2016, ארגון ההיאבקות ה-WWE הודיע כי נייג'ל מקגינס חתם עם החברה כפרשן. מקגינס ערך את הופעת הבכורה שלו כפרשן בטורניר אליפות בריטניה של ה-WWE, שנערך ב-14 וב-15 בינואר 2017, לצידו של השדרן הוותיק, מייקל קול. ב-8 בפברואר, הפך מקגינס לפרשן התוכנית NXT, כשביסס את אופי הפרשנות שלו כאחד שמזדהה לעיתים תכופות עם הדמויות ה"רעות". ב-4 בספטמבר, הצטרף לצוותי השידור של התוכניות השבועיות 205 לייב ו-Main Event. בשנת 2019, הארגון שחרר סרט תיעודי על הקריירה של מקגינס בשם "Chasing the Magic: The Nigel McGuinness Story" בערוץ ה-WWE Network אשר סיקר את הקריירה שלו, מאהבתו להיאבקות בילדותו ועד להצלחתו כפרשן ב-WWE. ב-28 במאי, דווח כי מקגינס הוצא לחופשה ללא תשלום במהלך חודש אפריל כחלק מקיצוצים תקציביים בעקבות מגפת הקורונה. הוא חזר ב-17 בספטמבר במסגרת פרק של התוכנית NXT UK לצידו של השדרן, אנדי שפרד, ולמחרת שב גם ל-205 Live לצידו של השדרן ויק ג'וסף.

ב-22 באוקטובר 2022 פורסם כי מקגינס שוחרר מ-WWE לאחר שש שנים בחברה.

All Elite Wrestling / Ring of Honor (2023–היום)

באירוע Supercard of Honor, שהתקיים במרץ 2023, נייג'ל מקגינס חזר בהפתעה ל-ROH לאחר שבע שנים, בתפקיד הפרשן. ב-5 באפריל 2023, נשיא ומנכ"ל AEW ו-ROH, טוני חאן, הודיע כי מקגינס חתם על חוזה עם חברת הבת של ROH, הלא היא — All Elite Wrestling (AEW). ב-16 ביוני, פורסם שמקגינס יהיה חלק מצוות השידור של התוכנית AEW Collision לצידם של קווין קלי וג'ים רוס, כשבהמשך הצטרף אליהם טוני שיבאני כפרשן קבוע החל מ-14 באוקטובר. לאחר שקווין קלי עזב את AEW ב-8 במרץ 2024, צוות הפרשנים צומצם לשיבאני ומקגינס בלבד. מקגינס שב להיאבק בזירה בקרב הראשון שלו מאז 2011 במסגרת האירוע All In באצטדיון ומבלי ב-25 באוגוסט 2024, כשהיה המשתתף השלישי בקרב הקזינו גאונטלט, אך הוא לא הצליח לנצח בו. בפרק של התוכנית AEW Dynamite ב-11 בספטמבר, איתגר מקגינס את יריבו הוותיק, בריאן דניאלסון, לקרב בפרק הספיישל Grand Slam. באירוע זה, שנערך ב-25 בספטמבר, מקגינס הפסיד לדניאלסון. ב-20 בדצמבר באירוע Final Battle של ארגון ההיאבקות ROH, מקגינס נענה לאתגר הפתוח של לי מוריארטי על אליפות פיור של ROH, אולם, הוא לא צלח במשימתו.

חיים אישיים

להיוורת' ולאשתו יש ילד אחד. הקריירה של היוורת' בזירה של TNA הגיעה לקיצה לאחר שנמצא חיובי להפטיטיס B. הוא נעדר מן המרקע בספטמבר 2010 ולא חזר להתאבק שוב ב-TNA.

אליפויות והישגים
 הישגים בעיתון הבולטימור סאן
 תגלית השנה (2009)
 הישגים בארגון ההיאבקות FIST Wrestling
 אליפות במשקל כבד של FIST (פעם אחת)
 הישגים בארגון ההיאבקות Heartland Wrestling Association – HWA
 אליפות אירופה של HWA (פעמיים)
 אליפות במשקל כבד של HWA (פעמיים)
 אליפות הזוגות של HWA (פעמיים)  - עם פצצת הזמן האנושית
 הישגים בארגון ההיאבקות New Breed Wrestling Association – NBWA
 אליפות במשקל כבד של New Breed (פעם אחת)
 הישגים בארגון ההיאבקות One Pro Wrestling – 1PW
 אליפות במשקל פתוח של 1PW (פעם אחת)
 הישגים במגזין ההיאבקות Pro Wrestling Illustrated – PWI
 PWI דירג אותו במקום ה-6 מתוך 500 המתאבקים הטובים ביותר לשנת 2009
 הישגים בארגון ההיאבקות Ring of Honor – ROH
 אליפות העולם של ROH (פעם אחת)
 אליפות פיור של ROH (פעם אחת)
 הישגים בארגון ההיאבקות Total Nonstop Action Wrestling – TNA
 טורניר המועמדות מספר 1 לאליפות הזוגות העולמית של TNA (2010)  - עם מגנוס
 הישגים במגזין ההיאבקות Wrestling Observer Newsletter – WON
 כרוז הטלוויזיה הטוב ביותר (2024)

קישורים חיצוניים

הערות שוליים

קטגוריה:מתאבקים מקצוענים אנגלים
קטגוריה:מתאבקי Impact Wrestling
קטגוריה:מתאבקי ה-WWE
קטגוריה:מתאבקי ה-AEW
קטגוריה:אנגלים שנולדו ב-1976